**Ustavno pravo II**

**Debatno-istrazivacki rad**

**Razgovor o debati**

**„Vitalni nacionalni interes - je mehanizam zaštite konstitutivnih naroda, a ne instrument zloupotrebe“**

Afirmacija: Matea Kesedžić i Ajša Jašarević

Negacija: Džejlana Hajrić i Ilma Ibrahimović

**Odgovori afirmacijske ekipe na postavljena pitanja**

**Pitanje Dina Buljevića**

"Kao jedan od argumenata za postojanje vitalnog nacionalnog interesa navodite sprječavanje dominacije jednog naroda nad drugim. Međutim, nejasno mi je kako bi jedan narod uopšte mogao dominirati nad druga dva kada svakom narodu pripada po trećina sjedišta u Domu naroda PSBiH?"

**Odgovor**

Odlučivanje kvalifikovanom većinom koje uključuje entitetsko glasanje je postavljeno kao redovan oblik odlučivanja u oba doma. Da bi odluka bila usvojena, neophodno je da za nju glasa većina prisutnih, ali u toj većini mora biti najmanje jedna trećina glasova iz svakog entiteta. Ako se to ne postigne, predsjednik i dva dopredsjednika doma će nastojati da otklone razlike i usklade stanovišta. Dužni su da to učine u roku od tri dana. Ako u tome ne uspiju, ponovo se glasa na jednici doma. Odluka je usvojena ako za nju glasa većina priutnih, ali ovoga puta se zahtjeva da među onima koji su glasali protiv ne budu dvije trećine poslanika, odnono delegata iz svakog entiteta (član IV tačka 3.d)). Evidentno je da ovakvim načinom odlučivanja prilikom ponovljenog glasanja u Domu naroda može biti donesena odluka za koju većina predstavnika jednog naroda smatra da je štetna po njihov narod. Stoga mehanizam zaštite vitalnog interesa konstitutivnih naroda štiti jedan narod od negativnih posljedica ovakvog načina odlučivanja.

To da svakom narodu pripada po trećina sjedišta u Domu naroda PSBiH stoji, ali u slučaju da nema institucije vitalnog nacionalnog interesa teorijski bi najbrojniji narod mogao drugim narodima nametati svoje odluke. Ovo se prije svega odnosi na Federaciju.

**Pitanja Mirze Hasića**

1. Možete li objasniti termin „konstitutivnost“ budući da ga na više mjesta spominjete u svom radu, i da li kao takav postoji u bilo kojoj države Evropske unije.

**Odgovor:**

Termin konstitutivnost kojeg smo dosta puta spominjale u ovom kontekstu nam je pomogao da putem njega pobliže odredimo posebni kolektivni identitet naroda. Iz ovog kao i cjelokupnog Ustava BiH proizilazi da je konstitutivnost naroda kolektivno pravo uže od suverenosti, ali šire od individualnog prava na nacionalni identitet. Konstitutivnost nema kao konsekvencu pravo na samooopredjenjenje niti pravo na samoopredjeljenje niti pravo na otcjepljenje također podrazumjeva uzajamno pravo sva tri naroda da uređuju ustavno uređenje (zajedno sa svim građanima i ostalim) i da koriste sve mehanizme za ostvarivanje i zaštitu naconalne ravnopravnosti.

Kada govorimo da li ovaj pojam postoji u bilo kojoj državi Evropske unije bitno je napomenuti da je većina država svijeta multietnička, te BiH nije jedinstven primjer takve države i uglavnom se navode primjeri drugih mutietničkih zemalja poput Švicarske, Belgije i Velike Britanije. Kada je riječ o Švicarskoj, koja je članica Evropske unije, u njenom Ustavu nema spomena o konstitutivnim narodima ili etničkim grupama uopšte, ona je u njmu definisana kao država švicarskih građana. Belgija, koju smo i naveli kao primjer, mnogo je bliža BiH. U njenom Ustavu se umjesto pojma kontitutivnosti nalazi pojam “zajednice“ koja brine za interese grupa u Belgiji.

Dakle, sistem konstitutivnih naroda ovakav kakav postoji u BiH se ne javlja u istom obliku u ostalim Evropkim zemljama što je savim logično i normalno. Svaka država ima Ustav koji odgovara njenom uređenju i trenutnom stanju u državi, tako da možemo sa drugim evropskim zemjama samo tražiti sličnosti kao što imamo sa Belgijom.

2. Možete li objasniti na koji način se vitalni interes štiti na nivou BiH, budući da ste obradili samo postupka u FBIH i kantonima.

**Odgovor:**

Kad većina delegata iz reda bošnjačkog, hrvatskog ili srpskog naroda, koji su pristuni i glasaju u Domu naroda Parlamentarne skupštine BiH smatra da se radi o pitanju koje je štetno po vitalni nacionalni interes konstitutivnog naroda čiji su delegati istakli prigovor vitalnog nacionalnog interesa, pokreće se postupak kojim se odlučuje o tom pitanju. U ovoj situaciji predložena odluka će biti odbijena u Domu naroda. Međutim ukoliko postoji protivljenje većine delegata iz reda bošnjačkog, hrvatskog ili srpskog naroda, predsjedavajući Doma naroda Parlamentarne skupštine BiH će sazvati zajedničko povjerenstvo koje se sastoji od tri delegata, po jednog iz reda svakog konstitutivnog naroda s ciljem rješavanja tog pitanja. Ukoliko povjerenstvo ne uspije razriješiti pitanje u roku od 5 dana, predmet će se uputiti Ustavnom sudu BiH, čiji je zadatak preispitati postoje li nepravilsnoti u postupku.

Prema podacima dobivenim iz Parlamentarne skupštine BiH, postupak proglašavanje odluke štetnom po vitalni nacionalni interes pokrenuta je pet puta. U svih pet postupaka predmeti su upućeni Ustavnom sudu BiH koji je u dvije odluke proglasio štetnost po vitalni nacionalni interes, što već piše u radu.

3. Domovi naroda kako na nivou BiH tako i na nivou FBIH štite vitalne nacionalne interese, međutim niste naveli da Dom naroda, kao „dom za zaštitu vitalnog nacionalnog interesa“ pretresa, raspravlja i usvaja sve zakone koji su predloženi zakonodavnom tijelu uporedo sa Predstavničkim domom u tom smislu da li postoji u Evropskoj uniji bilo koja država u kojoj dva doma raspravljaju o svim zakonima.

**Odgovor:**

Što se tiče Evropske unije parlamentarno uređenje država u njoj može biti različito. U državama odnos među domovima može biti asimetričan, odnosno takav da veće nadežnoti ima drugi dom ili prvi dom ili simetričan, to jeste da su domovi ravnopravni u odlučivanju. Dakle, odgovor na vaše pitanje jeste da u Evropskoj uniji postoje zemlje u kojima su domovi simetrični jedan primjer je Belgija, koja je i spomenuta u radu, a drugi primjer je Italija, s tim da mislimo da ovim pitanjem izlazimo iz okvira teme ovog rada u kojoj se ne spomnje prohodnost drugih zakona i akata.

4. Da li postoji u bilo kojoj državi Evropske unije sistem po kojem Dom naroda usvaja zakon koji nema nikakve veze sa „vitalnim nacionalnim interesom“ kao npr. Zakon o bezbjednosti saobraćaja na putevima ili Zakon o poštanskom saobraćaju i sl.

**Odgovor:**

Kroz ovaj rad koristeći uporedno pravo bavile se smo se isključivo vitalnim nacionalnim interesom budući da to tema zahtjeva, te ujedno bismo odgovorile i na Vaše šesto pitanje koje glasi: ***“Navodeći uporedno pravo navodite samo primjer Belgije, međutim u Evropi postoji još multietničkih država kao npr Velika Britanija, Švajcarska, Crna Gora te je moje pitanje na koji način se u tim državama štiti „vitalni nacionalni interes““,*** naravno da postoji još zemalja s multietičkim stanovništvom koje imaju različite sustave zaštite prava svih naroda ali smo kroz rad pokušale pronaći državu što više sličnosti s BiH, te istaknut sustav zaštite kao što je vitalni nacionalni interes, te pronaći zemlje koje imaju istaknut mehanizam zaštite svojih naroda. Shodno tome nismo se bavile uporednim pravom u tako širokom smislu kao što idu Vaša pitanja, ali svakako smo rade dati odgovor.

**Velika Britanija**

Jedna od dimenzija britanskog multikulturalizma je postojanje četiri konstitutivne nacije – Engleza, Škota, Velšana i Iraca – koji su obuhvaćeni jedinstvenim britanskim identitetom. Velika Britanija je višenacionalna država imuna na nacionalna strujanja unutar granica te da je ustavni položaj Velšana, Škota i Iraca, rješila na zadovojavajući način, stvaranjem jedinstvenog britanskog identiteta koji obuhvata sva četiri. Ti identiteti nisu međusobno isključivi oni samo predstavljaju različite načine izražavanja britanskog identiteta. Također potpisivanjem *Sporazuma na Veliki petak* sva četiri konstitutivna naroda su se obavezala da se odriču nasilja i prihvataju mir. Iako sva ova četiri konstitutivna naroda imaju aspiracije da se odvoje i budu samostalni dokle god čine sastavni dio britanskog društva imaju zaštitu.

**Švicarska**

U skladu sa čl.37 Ustava koji glasi:

*Građanin Švicarske je onaj koji ima građansko-državljanski status općine i kantona, svi Švicarci imaju tzv. trostruki građansko-državljanski status, jer su istovremeno i građani ili državljani općine, kantona i federacije.*

Na osnovu ove ustavne odredbe možmo zaključiti da se pripadnost švicarskoj naciji ne zasniva na etičkom, nego na teritorijalno-građanskom principu. Upravo je primjena teritorijalnog principa odredila pravac razvoja švicarskog multikulturalnog društva. Švicarska predstavlja jedan od najpozitivnijih primjera konsocijacijske demokratske vlasti, u kojem razlike između društvenim segmentima ne nastaju na osnovu religijskih nego jezičnih kriterija. Jedinstvenost švicarske države nacije dolazi do izražaja kroz funkcije, među kojim se posebno ističu funkcije vezane za socijalnu politiku i politiku tzv. držaave blagostanja kojima se svim građanima garantira socijalna, ekonomska i druga jednakost. Posjeduje ustavom determiniran mehanizam vlasti kojim se svim individuama garantira jednako uživanje temeljnih ljudskih prava i sloboda a da se pri tome ne zanemaruju kolektiviteti.

**Crna Gora**

U samom Ustavu stoji:

Zabrana izazivanja mržnje, zabranjeno je izazivanje ili podsticanje mržnje ili netrplejivosti po bilo kom osnovu.Po bilo kom osnovu podrazumjeva – vjerskom, etničkom, rasnom, klasnom, rodnom, seksualnom, što za cilj ima: toleranciju i mir u društvu i multikulturalnost. Posebna manjinska prava :zaštita identiteta, izražavanje, čuvanje, javno ispoljavanje posebnosti, izbor, upotreba i isticanje simbola, obilježavanje praznika, upotreba svog jezika i pisma, školovanje na svom jeziku, vođenje postupka na jeziku manjina, osnivanje prosvjetnih, vjerska i kulturnih udruženja, topografski nazivi, zastupljenost u Skupštini Crne Gore i predstavničkim organima lokalne samouprave, srazmjerna zastupljenost u organima državne i lokalne uprave, informisanje na svom jeziku, kontakti sa sličnim udruženjima van Crne Gore, osnivanje savjeta za unaprijeđenje i zaštitu svojih prava, zabrana asimilacije.

**5**. Da li je osim Domova naroda zaštita vitalnog nacionalnog interesa interesa osigurana i kroz izvršne organe /Vladu FBIH i Vijeće ministara/ te ako jeste da li ovakva praksa postoji bilo gdje u Evropskoj uniji.

**Odgovor:**

Ustavotvorac je predvidio složenije procedure odlučivanja u Parlamentarnoj skupštini BiH, kao i u samom Predsjedništvu BiH, ali je uzimajući u obzir njegove nadležnosti, Vijeću ministara ustavnim rješenjema omogućio jednostavniji mehanizam odlučivanja kako bo ovaj organ izvršnje vlasi što efikasnije sprovodio politiku i odluke državnih organa Bosne i Hercegovine.

Dakle, ustavotvorac niti jednom odredbom nije pokazao namjeru da kroz rad Vijeća ministara štiti nacionalne ili neke druge interese, nego je te mehanizme zaštite normirao na način da se oni štite u parlamentarnoj proceduri. Iz toga proizilazi da se primarna nadležnost vezuje za efikasno sprovođenje zakona i drugih akata nadležnih organa vlasti, a koja u krajnoj instanci omogućava potpunu zaštitu prava i interesa bosanskohercegovačkih građana.

Predsjedništvo o nekim pitanjima odlučuje konsenzusom pa ako nema konsenzusa član Predsjedništva može da uloži veto zato što smatra da je povrijeđen vitalni interes. Na primjer, ako član predsjedništva iz reda hrvatskog/bošnjačkog naroda uloži veto o spornoj odluci Predsjedništva odlučuju hrvatski/bošnjački delegate u Domu naroda. Ako glasaju protiv sporna odluka se povlači sa dnevnog reda predsjedništva BiH.